
A GIMNAZISTÁK EGÉSZSÉGMAGATARTÁSÁNAK VIZSGÁLATA A NÖVÉNYI ALAPÚ TÁPLÁLKOZÁSSAL KAPCSOLATOS EDUKÁCIÓS TEVÉKENYSÉG ÉS A CSALÁDI MINTÁK TÜKRÉBEN

Célkitűzés: A húsmentes táplálkozási irányzatok az elhízás és nem fertőző betegség megelőzésében, kezelésében hatékony, azonban a lakosság jelentős részének nem ismertek előnyös hatásait.
Kutatásunk célja volt, hogy bővítsük a fiatalok egészséges életmóddal kapcsolatos ismereteit és megismerjük a táplálkozási attitűdjeit.
Adatok és Módszerek: Longitudinális kutatásunkban 110 (N=110) gimnazista működött közre.
2 alkalommal töltötték ki kérdőívünket, az 1. után egy ismeretterjesztő anyagot osztottunk ki, amiben különböző táplálkozási ajánlások, a húsmentes táplálkozás részben vagy 100%-ban való követésének lehetőségei, előnyei kerültek bemutatásra.
Az adatelemzést 95%-os valószínűség (p‹0,05) mellett leíró és többváltozós statisztikai módszerekkel végeztük.
Eredmények: Eredményeink azt mutatják, hogy a diákok zöldség és gyümölcs fogyasztása nem kielégítő.
A családi minták befolyásolják a diákok étkezési szokásait. A résztvevők több mint fele érzi úgy, hogy hasonló táplálkozási szokásokkal rendelkezik, mint szülei, valamint szignifikáns különbséget találtunk a vegetáriánus / vegán étrendet követő családtaggal rendelkező és nem rendelkező diákok között, a szerint, hogy hányszor választana húsmentes menüt az iskolai menzán (p=0,008), húsevés gyakorisága (p=0,011), zöldségfogyasztás rendszeressége (p=0,008), a húsmentes étkezés kipróbálására való nyitottság (p<0,001) szempontjából.
Az edukáció óta a diákok többsége figyel arra, hogy több zöldséget és gyümölcsöt, valamint kevesebb állati eredetű terméket fogyasszon.
Következtetés: Ismeretterjesztő tevékenységet fontos a fiatalok körében végezni, hisz látható, hogy az étrendi szokásaikon változtatni hajlandóak, továbbá lényeges kiemelni a családi minták jelentős befolyásoló hatásait is.



